4. NAPIREND:

              Ügyiratszám: SZJ/342-3/2025.
ELŐTERJESZTÉS

a Képviselő-testület 2025. december 10-i nyilvános ülésére

Tárgy: 
Kötelező felvételt biztosító általános iskolai körzethatárok véleményezése 

Előterjesztő: 
Molnárné Titz Andrea elnök
Előkészítette: 
dr. Varga Viktória jegyző
Tisztelt Képviselő-testület!

A nemzeti köznevelésről szóló 2011. évi CXC. törvény (továbbiakban: Nkt.) 50. § (8) bekezdése alapján a területileg illetékes tankerületi központ meghatározza és közzéteszi az iskolák felvételi körzetét. A (10) bekezdés értelmében a nemzetiséghez tartozó gyermekek iskolai nevelés-oktatását ellátó nevelési-oktatási intézmény működési, felvételi körzetének meghatározása előtt be kell szerezni az érdekelt települési nemzetiségi önkormányzat egyetértését.
A nevelési-oktatási intézmények működéséről és a köznevelési intézmények névhasználatáról szóló 20/2012. (VII. 31.) EMMI rendelet (továbbiakban: rendelet) 24. § (1a) bekezdése szerint a nemzetiségi önkormányzat az egyetértéséről vagy körzethatár módosítását kezdeményező javaslatáról február 15. napjáig tájékoztatja az illetékes tankerületi központot.
A Balatonfüredi Tankerületi Központ a TK/172/00959-175/2025. ügyszámú levelében megküldte a 2026/2027. tanévre vonatkozó összeállított kötelező felvételt biztosító általános iskolai körzetek tervezetét és kérte a képviselő-testület véleményét a tervezetről.
Szentjakabfa Község közigazgatási területére vonatkozó, kötelező felvételt biztosító általános iskola a tervezet szerint:

037075 - Nivegy-Völgyi Német Nemzetiségi Nyelvoktató Általános Iskola és Alapfokú Művészeti Iskola, 8272 Balatoncsicsó, Fő u. 1/A.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.
HATÁROZATI JAVASLAT

A Szentjakabfai Német Nemzetiségi Önkormányzat Képviselő-testülete a Balatonfüredi Tankerületi Központ által a 2026/2027. tanévre összeállított, Szentjakabfa Község közigazgatási területére vonatkozó kötelező felvételt biztosító általános iskolai körzethatárral egyetért. 

Határidő: 2026. február 15.
Felelős: elnök
Szentantalfa, 2025. december 5.


 Molnárné Titz Andrea

elnök
